Naziv županije: **BRODSKO POSAVSKA**

Naziv škole: **Osnovna škola „Matija Gubec“ Cernik**

Sjedište i adresa: **35 404 Cernik, Školska 20**

Klasa: 400-02/22-01/01

Ur.br.: 2178-16-1-22-1

Broj RKP: 9265

Matični broj škole: 03000311

OIB škole: 35438941018

Razina: 31

Šifra dj.:8520

Razdjel:000

**OBRAZLOŽENJE FINANCIJSKOG PLANA ZA 2023. GODINU TE PROJEKCIJA ZA 2024. I 2025. GODINU**

1. **Sažetak djelokruga rada proračunskog korisnika**

Osnovna škola „Matija Gubec“ Cernik obavlja javnu djelatnost sukladno Zakonu o odgoju i obrazovanju u osnovnoj i srednjoj školi. U školi se izvodi redovna, izborna, dodatna nastava, dopunska nastava i izvannastavne aktivnosti, sukladno Predmetnim kurikulumima, Godišnjem planu i programu rada Škole te Školskom kurikulumu za svaku školsku godinu.

Školu pohađa 217 učenika raspoređenih u 18 razrednih odjela, od toga u matičnoj školi 6 odjela razredne nastave i 8 odjela predmetne nastave, po jedan kombinirani razred razredne nastave u tri područne škole te jedan čisti odjel u PŠ Baćindol . Nastava se odvija u jednoj smjeni, u petodnevnom radnom tjednu.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo na sljedeći način:

* stalnim usavršavanjem učitelja (seminari, stručni skupovi, aktivi) i podizanjem nastavnog standarda na višu razinu
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja, prijave na literarne i likovne natječaje, školske projekte, priredbe i manifestacije u školi i šire
* organiziranjem zajedničkih aktivnosti učenika i učitelja tijekom izvannastavnih aktivnosti i druženja kroz kolektivno upoznavanje kulturne i duhovne baštine
* poticanjem razvoja pozitivnih vrijednosti

1. **Zakonske i druge podloge na kojima se zasniva program rada škole**

* Zakon o odgoju i obrazovanju u osnovnoj i srednjoj školi, (NN br. 87/08., 86/09., 92/10., 90/11., 5/12., 16./12., 86/12., 126./12., 94./13., 152./14., 07/17., 68/18., 98/19. i 64/20.)
* Zakon o ustanovama, (NN br. 76/93., 29/97., 47/99., 35/08. i 127/19.)
* Zakon o proračunu, (NN br. 87/08., 136./12., 15./15. i 144/21),
* Pravilnik o proračunskim klasifikacijama (NN br. 26/10., 120/13. i 01/20.)
* Pravilnik o proračunskom računovodstvu i računskom planu (NN br. 114/10., 31/11., 124./14.,115/15, 87/16., 3/18. 126/19. i 108/20.)
* Godišnji plan i program rada škole 2022./2023.,
* Školski kurikulum Osnovne škole „Matija Gubec“ Cernik

1. **Usklađenost ciljeva, strategije programa s dokumentima dugoročnog razvoja**

Školske ustanove ne donose strateške, već godišnje operativne planove, a prema planu i programu koje je donijelo Ministarstvo znanosti i obrazovanja. Vertikala usklađivanja ciljeva i programa MZO-a - jedinice lokalne (regionalne) samouprave - školske ustanove još nije provedena.

Uzrok mnogim odstupanjima u izvršenju financijskog plana je, na primjer, pomak određenih aktivnosti unutar školske godine iz jednog polugodišta u drugo, što uzrokuje promjene u izvršenju financijskog plana za dvije fiskalne godine.

1. **Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

**Izvori sredstava za financiranje rada škole su:**

* Opći prihodi i primici
* Vlastiti prihodi
* Prihodi za posebne namjene
* Pomoći
* Donacije

**Opći prihodi i primici**

Prihodi za financiranje minimalnog financijskog standarda javnih potreba osnovnog školstva prema utvrđenim kriterijima: po učeniku 360,00 kuna, po razrednom odjelu 2.400,00 kuna, po osnovnoj školi 25.200,00 kuna, po područnoj školi 8.400,00 kuna, po računalu 240,00 kuna godišnje. Odobrena financijska sredstva koriste se za podmirivanje naknade troškova zaposlenih (službena putovanja, stručno usavršavanje), uredski materijal i ostale materijalne rashode, sitni inventar, usluge telefona i pošte, usluge promidžbe i informiranja, komunalne usluge, premije osiguranja, ostale usluge, intelektualne usluge, računalne usluge, reprezentaciju, članarine, financijske usluge i ostale nespomenute rashode.

Brodsko-posavska županija također osigurava sredstva za stvarne rashode energije, hitne intervencije, pedagošku dokumentaciju, prijevoz učenika, zakupnine i najamnine i zdravstvene preglede djelatnika.

**Vlastiti prihodi**

Vlastite prihode čine samo prihodi od iznajmljivanja školskog stana jer zbog pandemije iznajmljivanja dvorane nije bilo. Prihodi će se koristiti za nabavu nefinancijske imovine i za financiranje aktivnosti iz Programa rada škole.

**Prihodi za posebne namjene**

Namjenski prihodi od sufinanciranja obuhvaćaju prihode od uplata roditelja za prehranu u školskoj kuhinji i za osiguranje učenika te se za tu namjenu i utroše.

**Pomoći**

* Pomoći iz državnog proračuna - za financiranje plaća i ostalih materijalnih prava zaposlenika, za mentorstvo te organizaciju i održavanje Susreta malih pjesnika Slavonije i Baranje, financiranje udžbenika, lektire i stručne literature.
* Pomoći temeljem prijenosa EU sredstava – završena su tri projekta koja su trajala u vremenskom razdoblju od 2018. do 2020. godine s produljenim rokom provedbe do 2021. godine :Smart Education: Explore CLIL by Using Robotics , Food for Thought - A Cultural Recipe of European Traditions and Customs, Bridges Over Opened Minds. Sredstva zaprimljena po konačnom obračunu utrošit će se u skladu s navedenim projektima.
* Tekući prijenosi između proračunskih korisnika – Osiguranje školske prehrane za djecu u riziku od siromaštva, Pomoćnici u nastavi
* Pomoći BPŽ – Školska shema – voće i povrće te mlijeko za sve učenike škole. Školski medni dan za učenike prvih razreda.

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Školska godina 2021./2022. započela je 6. rujna 2021., a završila 21. lipnja 2022. godine.

Nastava se odvijala u jednoj smjeni, za čega je osiguran dovoljan broj učionica. Učenici predmetne nastave i ove godine su povremeno imali nastavu na daljinu, dok su učenici RN cijelu školsku godinu pratili nastavu u školi. Izuzetak su bili pojedinci i razredni odjeli kojima je propisana samoizolacija. Zbog pandemije uzrokovane covidom-19 nastava se dio nastavne godine odvijala po posebnim propisima, za čega je naša škola imala sve uvjete, od dovoljnog broja zadovoljavajućih učionica i klupa za pojedinačno sjedenje učenika, do potrebne opreme za rad na daljinu.

Sva postojeća oprema te nastavna sredstva i pomagala redovito se održavaju i u funkciji su.

230 učenika je uspješno završio školsku godinu.

Na županijskoj razini natjecanja sudjelovali su učenici iz sljedećih nastavnih predmeta: Informatike, Vjeronauka, Geografije, Fizike, Lidrana te iz pet sportskih disciplina.

Na državnoj razini sudjelovali su učenici na natjecanju iz rukometa , atletike i Lidrana.

Provedeno je i međunarodno natjecanje iz Informatike „Dabar“.

Susreti malih pjesnika Slavonije i Baranje, kao tradicionalni blagdan štokavske riječi, u petak 26. studenoga obilježili su 28. obljetnicu svoga postojanja. Prilagođavanje promjenama u današnje je vrijeme vrlo izazovno i neizbježno, pa se i ovogodišnji Susret malih pjesnika održao na specifičan način i pod drugim okolnostima. Umjesto naše središnje priredbe, koja okuplja sve sudionike natječaja, kao i naše vjerne prijatelje koje smo stekli kroz Susrete, ove godine sastali smo se u izmijenjenom sastavu. Na okruglom stolu imali smo priliku čuti 5 nagrađenih pjesama koje je naše školsko povjerenstvo predložilo za nagradu, kao i pjesme učenika iz naših obližnjih škola čiji su radovi uvršteni među 40 najboljih.

Individualno stručno usavršavanje (praćenje stručne, didaktičke i metodičke kao i pedagoške

literature) svaki učitelj je ostvario tijekom nastavne godine u iznosu od minimalno 40 sati godišnje.

Svi su učitelji bili sudionici stručnog usavršavanja u školi (pedagoške teme) te su sudjelovali

na online stručnim skupovima organiziranim izvan škole, od strane AZOO-a, MZO-a te na županijskim stručnim vijećima.

Cernik, 14. listopada 2022.

.

Ravnateljica Škole:

Reza Benković